

|  |
| --- |
| OGRES NOVADA PAŠVALDĪBA  **Birzgales pamatskola**  Reģ.Nr.40900025321, Skolas iela 1, Birzgale, Birzgales pag., Ogres nov., LV-5033  Tālr.: 65034137, e-pasts: birzg.skola@ogresnovads.lv, www.birzgalespamatskola.lv |

APSTIPRINĀTA

ar Ogres novada Birzgales pamatskolas direktora

30.08.2024. rīkojumu Nr.2-26/27

IEKŠĒJIE NOTEIKUMI

Ogres novada Birzgales pagastā

**SKOLĒNU MĀCĪBU SASNIEGUMU**

**VĒRTĒŠANAS KĀRTĪBA**

30.08.2024.

Izdota saskaņā ar Vispārējās izglītības likuma 10. panta trešās daļas 2. punktu,

Ministru kabineta 27.11.2018. noteikumu Nr. 747 „Noteikumi par

valsts pamatizglītības standartu un pamatizglītības programmu paraugiem″

15. punktu un 11. pielikuma 19. punktu, izglītības iestādes nolikuma 16.punktu

**1. Vispārīgie noteikumi**

1. Skolēnu mācību sasniegumu vērtēšanas kārtība (turpmāk – vērtēšanas kārtība) izglītības iestādē (turpmāk – skolā) nosaka, kā tiek īstenota summatīvā, diagnosticējošā un formatīvā vērtēšana un skolas dokumentos atspoguļoti skolēnu mācīšanās rezultāti.
2. Vērtēšanas kārtība nosaka vienotus skolēnu mācīšanās vērtēšanas pamatprincipus skolā un veicina par tiem skolēnu un pedagogu izpratni.
3. Ar vērtēšanas kārtību klašu audzinātāji iepazīstina skolēnus katra mācību gada sākumā. Skolēns skolas sagatavotā veidlapā ar parakstu apliecina, ka ir iepazinies ar vērtēšanas kārtību.
4. Skola nepilngadīgā skolēna likumiskos pārstāvjus (turpmāk – vecākus) ar vērtēšanas kārtību iepazīstina katra mācību gada sākumā, elektroniski nosūtot to skolvadības sistēmā (turpmāk – E-klasē). Vērtēšanas kārtība pieejama arī skolas mājas lapā.

**II. Mācību snieguma vērtēšanas plānošana**

1. Skola plāno un īsteno valsts pamatizglītības standartā noteiktos mācību snieguma vērtēšanas veidus:

5.1. **formatīvā vērtēšana**, kas ir ikdienas mācību procesa sastāvdaļa un nodrošina skolēnam un pedagogam atgriezenisko saiti par skolēna tā brīža sniegumu pret plānotajiem sasniedzamajiem rezultātiem;

5.2. **diagnosticējošā vērtēšana**, lai noteiktu skolēna mācīšanās vajadzības un sniegtu skolēnam papildu atbalstu, plānotu un uzlabotu mācīšanu;

5.3. **summatīvā vērtēšana**, ko organizē mācīšanās posma nobeigumā (piemēram, loģiskas temata daļas, temata, mācību gada, izglītības pakāpes noslēgumā), lai novērtētu un dokumentētu skolēna mācīšanās rezultātu.

1. Pedagogi, sadarbojoties mācību priekšmetu vai mācību jomas grupās, mācību gada sākumā izstrādā summatīvo vērtēšanas darbu plānu atbilstoši mācību priekšmeta satura specifikai, fiksējot to kopējā skolas plānošanas dokumentā.
2. Līdz 20. septembrim skolēniem un vecākiem E-klasē tiek nosūtīts visu mācību priekšmetu vērtēšanas plāns, kas ietver summatīvās vērtēšanas darbu skaitu, tematu, katram darbam piešķirto svaru.
3. Summatīvo vērtējumu skaits mācību priekšmetā tiek plānots un atbilst loģisku temata daļu vai tematu skaitam.
4. Summatīvais vērtējums temata noslēgumā var būt arī komplekss un tikt veidots/summēts no tēmas apguves laikā veikto darbu novērtējumiem/iegūtajiem punktiem (sports un veselība, dizains un tehnoloģijas, vizuālā māksla, teātra māksla, utt).

10. 1.-5. klašu skolēniem dienā tiek plānots ne vairāk kā viens temata nobeiguma vērtēšanas darbs, bet 6.-9.klašu skolēniem ne vairāk kā divi temata nobeiguma vērtēšanas darbi. Darbu norises laiku pedagogs fiksē E-klases pārbaudes darbu plānotājā mācību gada sākumā, koriģē (ja nepieciešams) ne vēlāk kā nedēļu pirms darba norises, atzīmējot to plānotājā un informējot skolēnus.

1. Pedagogs skolēna pēdējam kombinētajam nobeiguma vērtēšanas darbam (ja skolēns izvēlējies tādu kārtot) piešķir 70 % svara attiecībā pret mācību gadā iegūto vērtējumu. Gadījumos, kad skolēns kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums.
2. Pirms katra temata nobeiguma vērtēšanas darba mācību priekšmeta pedagogs informē skolēnu par plānoto sasniedzamo rezultātu, darbam piešķirto svaru, iekļautajām apakštēmām. Šī informācija jāatspoguļo E-klases dienasgrāmatā ne vēlāk kā nedēļu pirms plānotā pārbaudes darba.
3. Mācību priekšmeta pedagogs pielāgo mācību snieguma vērtēšanu skolēnu dažādajām mācīšanās vajadzībām, piemēram, laika dalījumam un ilgumam, videi, skolēna snieguma demonstrēšanas veidam, piekļuvei vērtēšanas darbam.

**III. Mācību snieguma vērtējumu atspoguļošana un vērtēšanas organizēšana**

1. Vērtējums atspoguļo skolēna sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.
2. Formatīvie vērtējumi par būtiskiem skolēniem sasniedzamajiem rezultātiem katra temata ietvaros tiek fiksēti E-klasē. Tos pedagogi izmanto, plānojot mācīšanu, savukārt skolēni, plānojot savu mācīšanos. Formatīvie vērtējumi neietekmē vērtējumu mācību gada beigās.
3. Skolēnu saņemtos formatīvos vērtējumus atspoguļo:
   1. procentos (ar vai bez kritēriju/uzdevumu tabulas) 4.-9. klasēs;
   2. apguves līmeņos (STAP – S – sācis apgūt, T – turpina apgūt, A – apguvis, P – apguvis padziļināti - 1. 2. un 3. klasēs).
4. Pedagoga noteiktie temata nobeiguma vērtēšanas darbi ir obligāti. Ja skolēns nepiedalās temata nobeiguma darbā, pedagogs E-klasē fiksē gan skolēna mācību priekšmeta stundas kavējumu („n”), gan obligāti veicamā temata nobeiguma darba neizpildi („nv”).
5. Summatīvajā vērtēšanā 1.–3. klasēs vērtējumu izsaka apguves līmeņos: sācis apgūt (E-klasē apzīmē ar burtu “S”), turpina apgūt (E-klasē apzīmē ar burtu “T”), apguvis (E-klasē apzīmē ar burtu “A”), apguvis padziļināti (E-klasē apzīmē ar burtu “P”), izmantojot vienotas vērtēšanas kritēriju grupas (skat. 1. pielikumu).
6. Summatīvajā vērtēšanā 4.–9. klasēs vērtējumu izsaka ballēs (10 – "izcili", 9 – "teicami", 8 – "ļoti labi", 7 – "labi", 6 – "gandrīz labi", 5 – "viduvēji", 4 – "gandrīz viduvēji", 3 – "vāji", 2 – "ļoti vāji", 1 – "ļoti, ļoti vāji"), izmantojot vienotas vērtēšanas kritēriju grupas (skat. 2. pielikumu).
7. Pedagogs jebkurā temata nobeiguma vērtēšanas darbā nodrošina skolēnam iespēju demonstrēt sniegumu visos apguves līmeņos 1.–3. klasēs un atbilstoši jebkuram vērtējumam 10 ballu skalā 4. –9. klasēs.
8. Visiem summatīvo vērtējumu darbiem jābūt noteiktiem, skaidriem un nepārprotamiem vērtēšanas kritērijiem. Pirms darba veikšanas pedagogs pārliecinās vai visi skolēni ir apguvuši tēmu, iepazīstina skolēnus ar darba vērtēšanas kritērijiem.
9. Apzīmējumu „nv” (nav vērtējuma) mācību snieguma vērtēšanā pedagogs lieto, ja skolēns:

21.1. nav piedalījies mācību stundā, kurā tika kārtots pedagoga noteiktais obligātais temata nobeiguma darbs, kurš skolēnam bija jāizpilda (apzīmējums – “n/nv”);

21.2. noteiktajā laikā nav iesniedzis temata nobeiguma darbu;

21.3. temata nobeiguma darbu nav veicis patstāvīgi, piemēram, ir iesniedzis cita autora darbu vai tā daļu (plaģiātu);

21.4. temata nobeiguma darbā ir izmantojis cilvēka cieņu aizskarošu saturu vai izteikumus.

1. Ja skolēns summatīvajā pārbaudes darbā nav ieguvis vērtējumu, pedagogs nosaka darba veikšanas termiņu divu nedēļu laikā kopš temata nobeiguma darba norises vai skolēna atgriešanās skolā.
2. Ja skolēns attaisnojošu iemeslu dēļ ir kavējis vairākus temata nobeiguma pārbaudes darbus priekšmetā, pedagogs, saskaņojot ar skolas direktora vietnieku, var veidot kombinētu pārbaudes darbu par vairākiem tematiem, pielāgojot šī darba svaru mācību priekšmetā.
3. Ja līdz mācību gada noslēgumam nav iegūts vērtējums kādā no mācību priekšmeta temata nobeiguma pārbaudes darbiem, skolēns nesaņem vērtējumu gadā (E-klases žurnālā tiek izlikts “nv”).
4. Skolēnu mācību sasniegumi tiek vērtēti regulāri, nosakot arī minimālo E-klases žurnālā fiksējamo formatīvo un summatīvo vērtējumu skaitu priekšmetos:
   1. **minimālais** vērtējumu skaits:

|  |  |  |  |  |
| --- | --- | --- | --- | --- |
| **Mācību stundu skaits nedēļā** | **1** | **2** | **3 - 4** | **5 - 6** |
| **Summatīvo vērtējumu skaits mācību gadā** | 5 | 5 - 6 | 6 - 7 | 7 - 8 |
| **Formatīvo vērtējumu, kurus atzīmē e-žurnālā, skaits gadā** | 5 - 6 | 7 - 9 | 8 - 10 | 10 - 12 |

1. Piektdienā skolotāji neuzdod mājasdarbus uz nākamo pirmdienu, kā arī neuzdod mājasdarbus uz pirmo mācību dienu pēc brīvlaika.
2. Valsts pārbaudes darbi tiek organizēti un vērtēti Ministru kabineta noteikumu noteiktajā kārtībā.
3. Rakstisko pārbaudes darbu skolēns pilda ar zilas vai melnas tintes pildspalvu, zīmuli izmanto tikai zīmējumos. Pārbaudes darbā neizmanto korektoru. Ja izglītojamais lieto neatļautus palīglīdzekļus, tad skolotājs darbu nevērtē.

**IV. Mācību snieguma vērtējumu paziņošana**

1. Ierakstus par mācību stundu un mājas darbu E-klases žurnālā pedagogi veic par katru dienu līdz plkst. 17.00, skolēnu saņemtos formatīvos vērtējumus fiksē ne vēlāk kā triju darba dienu laikā, bet summatīvos vērtējumus – ne vēlāk kā piecas darba dienas pēc temata daļas vai nobeiguma darba iesniegšanas.
2. Mācību priekšmeta temata daļas vai temata nobeiguma pārbaudes darbi tiek analizēti un saglabāti pie pedagoga līdz mācību gada beigām. Pēc pilngadīga skolēna vai vecāka lūguma pedagogs nodrošina viņam iespēju iepazīties ar attiecīgā skolēna veikto temata nobeiguma pārbaudes darbu.
3. Skolēna gada vērtējums mācību priekšmetos tiek izlikts, ņemot vērā visus semestrī saņemtos summatīvos vērtējumus un to noteikto svaru.
4. Gada vērtējumu izliek sekojoši:
   * 1. aprēķinot visu mācību gada laikā saņemto summatīvo vērtējumu vērtību, atbilstoši noteiktajam svaram;
     2. ja mācību gadā iegūtais svērtais vērtējums aiz komata ir vismaz 0,51, tad vērtējumu noapaļo ar uzviju.
5. Ja skolēns, kurš apgūst pamatizglītības programmu (izņemot speciālo pamatizglītības programmu izglītojamajiem ar garīgās attīstības traucējumiem), ir ieguvis kādā mācību priekšmetā 1, 2 vai 3 balles, apzīmējumu S vai apzīmējumu “nv” mācību gadā, skolas pedagoģiskās padomes sēdē tiek lemts par papildu mācību pasākumu un pēcpārbaudījumu nozīmēšanu atbilstoši normatīvo aktu prasībām.
6. Skolēniem, kuri ilgstošas slimības vai izglītības iestādes maiņas dēļ nav apguvuši daļu mācību vielas, pamatojoties uz vecāku/aizbildņa iesniegumu, ar Pedagoģiskās padomes lēmumu var piešķirt mācību gada pagarinājumu.

**V. Mācību snieguma vērtējumu pārskatīšana**

1. Ja radušās nesaskaņas par skolēna vērtējumu mācību priekšmetā temata noslēgumā, pēc vecāku vai pilngadīga skolēna rakstiska pieprasījuma skolas direktors pieņem lēmumu par vērtējuma apstiprināšanu vai pārskatīšanu.
2. Ja mācību gada noslēgumā vērtējums mācību priekšmetā izšķiras vienas balles robežās, pedagogs piedāvā skolēnam iespēju demonstrēt sniegumu, veicot kombinētu pārbaudes darbu. Par pārbaudes darba laiku informē skolēnu ne vēlāk kā piecas dienas pirms darba norises.
3. Ja mācību gada noslēgumā, skolēns izsaka vēlēšanos uzlabot vērtējumu, pedagogs piedāvā kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā. Šajā darbā iegūtā vērtējuma svars ir 70 % pret iepriekš iegūto vērtējumu gadā.

**VI. Skolēnu un vecāku informēšana un iepazīstināšana ar skolēnu sasniegumiem**

1. Informāciju par sasniegumu vērtēšanas kārtību un plānotajiem pārbaudes darbiem skolēni un viņu vecāki iegūst:

|  |  |  |
| --- | --- | --- |
| **Nr.p.k.** | **Informācijas veids** | **Biežums** |
| **1.** | Vērtēšanas kārtība skolas mājaslapā | **Pastāvīgi** |
| **2.** | Vērtēšanas kārtība E-klases pastā | **Mācību gada sākumā** |
| **3.** | Pārbaudes darbu grafiks E-klases žurnālā | **Pastāvīgi** |
| **4.** | Skolēna ikdienas sasniegumi E-kases žurnālā | **Pastāvīgi** |
| **5.** | Skolēna ikdienas sasniegumi - sekmju izraksts | **Pēc pieprasījuma** |
| **6.** | Informācija par skolēnu mācību sasniegumiem vecāku sapulcēs | **Vismaz 1 reizi semestrī** |
| **7.** | Informācija par skolēna individuāliem sasniegumiem:  • vecāku dienas;  • izmantojot E-klases pastu vai dienasgrāmatu;  • saņemot individuālu ziņojumu, konsultāciju, individuālās sarunas. | **Vismaz 1 reizi semestrī** |

**VII. Noslēguma jautājumi**

1. Atzīt par spēku zaudējušu 30.08.2023. iekšējos noteikumus “MĀCĪBU SASNIEGUMU VĒRTĒŠANAS KĀRTĪBA BIRZGALES PAMATSKOLĀ”.
2. Vērtēšanas kārtība stājas spēkā 2024. gada 1. septembrī.
3. Grozījumus vērtēšanas kārtībā izdara, pamatojoties uz izmaiņām normatīvajos aktos vai skolas pedagoģiskās padomes lēmumu.

Birzgales pamatskolas direktors Valentīns Pastars

Barkāne, 65034137

metra.barkane@ogresnovads.lv

1. **pielikums**

**Snieguma līmeņu apraksts 1. –3. klašu skolēnu mācību sasniegumu vērtēšanai**

|  |  |  |  |  |  |
| --- | --- | --- | --- | --- | --- |
|  | **Kritērijs** | **Sācis apgūt (S)** | **Turpina apgūt (T)** | **Apguvis (A)** | **Apguvis padziļināti (P)** |
| **1.** | Demonstrēto zināšanu, izpratnes, pamatprasmju mācību jomā, caurviju prasmju apjoms un kvalitāte | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka ir uzsākta plānotā sasniedzamā rezultāta apguve. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts daļēji un tas nav noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts pilnībā un tas ir noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts padziļināti un tas ir noturīgs. |
| **2.** | Atbalsta nepieciešamība | Skolēnam nepieciešams atbalsts un regulāri pedagoga apstiprinājumi uzdevuma izpildei. | Skolēnam dažkārt nepieciešams pamudinājums, lai sekotu uzdevuma izpildei. | Skolēns uzdevumu izpilda patstāvīgi. | Skolēns uzdevumu izpilda patstāvīgi, spēj pamatot atbilstošās stratēģijas izvēli. |
| **3.** | Spēja lietot apgūto tipveida vai nepazīstamā situācijā | Skolēns demonstrē sniegumu ar pedagoga atbalstu zināmā tipveida situācijā. | Skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī mazāk zināmā situācijā, ja nepieciešams, izmanto atbalsta materiālus. | Skolēns demonstrē sniegumu gan zināmā tipveida situācijā, gan nepazīstamā situācijā. | Skolēns demonstrē sniegumu zināmā tipveida situācijā, nepazīstamā situācijā un starpdisciplinārā situācijā. |

1. **pielikums**

**Snieguma līmeņu apraksts 4.–9. klašu skolēnu mācību sasniegumu vērtēšanai**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **1.** | **Snieguma līmenis** | **Sācis apgūt** | | | | **Turpina apgūt** | | **Apguvis** | | **Apguvis padziļināti** | |
| **2.** | **Balles** | 1–2 | | 3–4 | | 5–6 | | 7–8 | | 9–10 | |
| **3.** | **Apguves procenti** | 0–20 % | | 21–40 % | | 41–66 % | | 67–86 % | | 87–100 % | |
|  | **Balles** | 1 | 2 | 3 | 4 | 5 | 4 | 7 | 8 | 9 | 10 |
| **Apguves procenti (sākot no)** | 0% | 11% | 21% | 31% | 41% | 55% | 67% | 77% | 87% | 95% |
| **4.** | **Kritēriji** | | | | | | | | | | |
| **4.1** | Demonstrēto zināšanu, izpratnes, prasmju mācību jomā un caurviju prasmju apjoms un kvalitāte | Skolēns, demonstrējot sniegumu, izmanto vienu atbilstošu ideju vai prasmi situācijā, kurā ir šaurs disciplinārs / mācību jomas konteksts. | | | | Skolēns, demonstrējot sniegumu, izmanto vairākas savstarpēji nesaistītas idejas vai prasmes šaurā disciplinārā / mācību jomas kontekstā. | | Skolēns, demonstrējot sniegumu, kurā izmanto vairākas idejas vai prasmes, veido savstarpējas sakarības disciplinārā / mācību jomas kontekstā. | | Skolēns, demonstrējot sniegumu, kurā izmanto vairākas atbilstošas idejas vai prasmes no dažādām disciplīnām / mācību jomām, veido savstarpējas sakarības un vispārina. | |
| **4.2** | Atbalsta nepieciešamība | Skolēns, demonstrējot sniegumu, lieto doto vai jau zināmu paņēmienu ar pieejamo atbalstu. | | | | Skolēns, demonstrējot sniegumu, patstāvīgi lieto zināmu paņēmienu. | | Skolēns, demonstrējot sniegumu, izvēlas un patstāvīgi lieto atbilstošu paņēmienu vai pierakstu. | | Skolēns, demonstrējot sniegumu, izvēlas un patstāvīgi lieto atbilstošu paņēmienu un, ja nepieciešams, pielāgo to. | |
| **4.3** | Spēja lietot apgūto tipveida un nepazīstamā situācijā | Skolēns demonstrē sniegumu zināmā tipveida situācijā. | | | | Skolēns demonstrē sniegumu gan zināmā tipveida situācijā, gan mazāk zināmā situācijā. | | Skolēns demonstrē sniegumu gan zināmā tipveida situācijā, gan nepazīstamā situācijā. | | Skolēns demonstrē sniegumu gan zināmā tipveida situācijā, gan nepazīstamā, gan starpdisciplinārā situācijā. | |